Diari Oficial de la Generalitat Valenciana


Sumari del DOGV 8232, del 12-02-2018 (2018/930)

RESOLUCIÓ de 31 de gener de 2018, del president de CulturArts Generalitat, d'acceptació de la renúncia de la subvenció concedida per Resolució de 13 de novembre de 2017, del president de CulturArts Generalitat, per a la creació de llargmetratges cinematogràfics per a l'any 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/930


Data del document
:   31-01-2018

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 31 de gener de 2018, del president de CulturArts Generalitat, d'acceptació de la renúncia de la subvenció concedida per Resolució de 13 de novembre de 2017, del president de CulturArts Generalitat, per a la creació de llargmetratges cinematogràfics per a l'any 2017. [2018/930]  
Antecedents de fet  
1. Per mitjà de la Resolució de 23 de maig de 2017, del president de CulturArts Generalitat, es va convocar la concessió d'ajudes per a la creació de guions de llargmetratges cinematogràfics, per a l'any 2017 (DOGV 8049, 26.05.2017), d'acord amb el que s'ha previst en l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
2. De conformitat amb el que estableix l'apartat primer del resolc tercer de la convocatòria, el termini de presentació de sol·licituds era de 30 dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per tant el termini va finalitzar el 26 de juny de 2017, i s'han presentat cent trenta-una (131) sol·licituds per part de les diferents persones interessades.  
  
3. Per mitjà de la Resolució de 13 de novembre de 2017, del president de CulturArts Generalitat, es van concedir ajudes per a la creació de llargmetratges cinematogràfics per a l'any 2017 (DOGV 8173, 20.11.2017).  
Entre els beneficiaris d'una ajuda de 8.000,00 euros figuren en aquesta resolució els titulars del projecte Infatigables i sàvies cigarreres (expedient G-117/17): Irene Navarro Gómez i Juan José Martínez Carrión, els dos com a coguionistes d'aquest.  
4. Amb data 15 de gener de 2018, té entrada, mitjançant registre telemàtic, l'escrit de Juan José Martínez Carrión, pel qual renúncia a l'ajuda concedida, pel fet que no ha pogut participar en el desenvolupament del guió per motius personals, i ha deixat la totalitat del treball en mans d'Irene Navarro Gómez, tal com s'infereix de la justificació aportada.  
La subvenció concedida no s'havia pagat al beneficiari mencionat quan va presentar la renúncia.  
  
Fonaments de dret  
1. Pel que fa a la renúncia presentada per la persona interessada, s'apliquen els articles 21.1, 84.1 i 94 de la Llei 39/2015, d'1 d'octubre, del procediment administratiu comú de les administracions públiques, com a forma de finalització del procediment, així com els seus efectes, sense necessitat altres pronunciaments.  
2. L'article 7.3 de l'Ordre 33/2016, estableix: «si es renunciara a la subvenció per algun dels beneficiaris, o es minoraren aquestes per qualsevol motiu, l'òrgan concedent acordarà, sense necessitat una nova convocatòria, la concessió de la subvenció al sol·licitant o sol·licitants següents a aquell en ordre de la seua puntuació, sempre que amb la renúncia per part d'algun dels beneficiaris, s'haja lliurat crèdit suficient per a atendre, almenys, una de les sol·licituds denegades».  
  
En aquest cas es lliura una part de l'import de l'ajuda concedida que no és suficient per a atendre altres sol·licituds denegades que figuren com a suplents; per la qual cosa, atés que l'activitat ha sigut desenvolupada en la seua integritat i d'acord amb la normativa d'aplicació, per l'altra persona beneficiària del projecte esmentat, Irene Navarro Gómez, procedeix adjudicar l'import resultant de la renúncia a l'únic titular del guió del llargmetratge cinematogràfic Infatigables i sàvies cigarreres.  
  
3. L'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que ostenten la presidència dels organismes públics i entitats de dret públic seran les competents per a realitzar la convocatòria de les subvencions.  
En relació amb això, el vigent Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, modificat pel Decret 141/2014, de 5 de setembre, del Consell (DOGV 7355, 08.09.2014), estableix en l'article 4, apartat 2, lletra j), que correspon a Presidència: «Convocar i resoldre la concessió d'incentius, ajudes i subvencions i aprovar les bases corresponents».  
  
Per tot el que s'ha exposat, i a la vista de la proposta de resolució formulada pel director general de CulturArts Generalitat, resolc:  
  
Primer  
Acceptar la renúncia presentada per Juan José Martínez Carrión a la subvenció concedida per la Resolució de 13 de novembre de 2017, del president de CulturArts Generalitat, per a la creació de llargmetratges cinematogràfics per a l'any 2017, al projecte Infatigables i sàvies cigarreres.  
  
Segon  
Nomenar com a única beneficiària de la subvenció mencionada (8.000 euros) Irene Navarro Gómez, amb NIF 28631662H, com a titular del projecte esmentat, ja que ha acreditat degudament per mitjà de la justificació d'aquesta ajuda haver desenvolupat íntegrament l'activitat objecte de la subvenció.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser objecte de recurs potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant dels jutjats contenciosos administratius de València en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 31 de gener de 2018. El president de CulturArts Generalitat: Vicent Marzà Ibáñez.